  Туспуктэм: Руслан Нуриахметов Наталия Сильвестрова Удмуртиын улӥсьёслы СССР-ысь калык артистлы Василий Лановойлы сӥзем «Пробуждая сердца» вожвылъяськонэ (0+) пыриськыны ӵекто. Ужрадэз «Быронтэм полк» мерлыко мынэт радъя. Со сярысь элькунысь лулчеберетъя министрерстволэн пресс-службаез ивортӥз. Куриськонъёсты 16-тӥ толшорозь келяны кулэ. Со понна регистраци пыр ортчоно. Вожвылъяськонэ нимаз яке коллективен пыриськыны луэ. Ужъёсты ньыль номинациосъя куто: Россиысь но Совето Союзысь классикъёслэсь, туала авторъёслэсь кылбурзэс яке прозазэс учкытэк лыдӟон; «Гражданственность», «Патриотизм – любовь к Родине», «Великая Отечественная война» темаосъя произведениосты учкытэк веран; коллективен постановка возьматон; Атыкай музъем но геройлыко луон сярысь кылбур яке проза гожтон. Вожвылъяськонлэн берпуметӥ люкетэз 2024-тӥ арын 17-тӥ толшорысен 16-тӥ тулыспалозь ортчоз. Вормисьёсты 19-тӥ тулыспалозь шараялозы. Тодэ вайытом, Ижкарын анайёслэсь тужгес усто хорзэс быръёзы.  Тегъёс: Литература вожвылъяськон Лулчеберет Удмуртия  